  Виталий Пронин   Суредаз Василий Пахомов«Удмурт дунне» газетлэн редакциез Удмурт кун филармониысь «Шулдыр ӝыт» ансамблен ӵош Анатолий Ушаковлы сӥзем маскаръяськон ужрадъёс ортчыто.3-тӥ апреле филармониын ортчоз «Маскара» нырысетӥ элькун фестиваль-конкурс. Отчы пыриськон понна заявкаосты ыстоно 22-тӥ мартозь. Нош 1-тӥ мартысен 25-тӥ мартозь конкурслы дасям номеръёсъя филармонилэн юртаз ик кастинг ортчоз.Серемес веросъёс, юморескаос, такмакъёс гожъясьёсты но сцена вылын маскаръяськыны быгатӥсьёсты озьы ик ӧтиськом пыриськыны «Удмурт дунне» газетысь «Шудэлэ тӥ, серектэ» конкурсэ. Серемес веранъёсты но маскаръяськонъя видеозарисовкаосты редакцие ыстоно 15-тӥ мартозь.Вормисьёс пусъемын луозы «Маскара» фестивальын. Самодеятельной артистъёслэсь быгатонлыкъёссэс адӟыны но дунъяны быгатоды редакцилэн сайтэз пыр. Устоосыз серемес веранъёс, такмакъёс печатласькозы газет бамъёсын. Соосъя озьы ик нимаз книга дасямын луоз.Нош али кылзыны но адӟыны дэмласькомы Шаркан ёрос больницаысь пинь эмъясь врачлэсь Пётр Вахрушевлэсь маскаръяськемзэ.   